ICC ने टी20 वर्ल्‍डकप-2020 का कार्यक्रम घोषित किया, भारत को मिला मुश्किल ग्रुप  
पुरुष वर्ग में ग्रुप 2 में है भारतीय टीम
दक्षिण अफ्रीका से खेलेगा पहला मुकाबला
महिला टीम का पहला मैच मेजबान ऑस्‍ट्रेलिया से
इंटरनेशनल क्रिकेट काउंसिल (ICC) ने मंगलवार को ऑस्‍ट्रेलिया में होने वाले पुरुष और महिला टी-20 वर्ल्‍डकप-2020 (Men's, Women's T20 World Cup 2020) का कार्यक्रम (Fixtures) घोषित कर दिया है. भारतीय पुरुष टीम को टूर्नामेंट में ग्रुप-2 में रखा गया है जिसमें इंग्‍लैंड, दक्षिण अफ्रीका, अफगानिस्‍तान और दो क्‍वालिफायर टीमें शामिल हैं. भारतीय टीम पुरुष वर्ग में दक्षिण अफ्रीका के खिलाफ  मैच खेलकर अपने अभियान का प्रारंभ करेगी. दूसरी ओर, महिला वर्ग में भारतीय टीम का पहला मुकाबला गत विजेता और मेजबान ऑस्‍ट्रेलिया से है. महिला वर्ग में भारत के ग्रुप में ऑस्‍ट्रेलिया, श्रीलंका, न्‍यूजीलैंड और एक क्‍वालिफायर टीम है.
विराट कोहली ने युवा शुभमन गिल की प्रशंसा में कही इतनी बड़ी बात....
महिला और पुरुष टी20 वर्ल्‍डकप का आयोजन पहली बार एक ही वर्ष और एक ही देश में हो रहा है. टूर्नामेंट का फाइनल दुनिया के सबसे बड़े क्रिकेट स्‍टेडियम मेलबर्न क्रिकेट ग्राउंड में खेला जाएगा. दस महिला टीमें 21 फरवरी से 8 मार्च के बीच 23 मैच खेलेंगी. महिला टी20 वर्ल्‍डकप के प्रारंभिक मैच में सिडनी में भारत का मुकाबला मेजबान ऑस्‍ट्रेलिया से होगा. पुरुष वर्ग का टी20 वर्ल्‍डकप 18 अक्‍टूबर से 15 नवंबर तक होगा इसमें कई क्‍वालिफाइंग मैच भी होंगे. सुपर 12 चरण में ऑस्‍ट्रेलिया का मुकाबला सिडनी में पाकिस्‍तान की टीम से होगा. महिला वर्ग का फाइनल 8 मार्च को होगा जबकि पुरुष टी20 वर्ल्‍डकप का फाइनल 15 नवंबर को होना है. कार्यक्रम इस प्रकार है...